“เงินบาท” วันนี้เปิดตลาด 34.23 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.23 บ. อ่อนค่าจากปิดตลาดเมื่อวันศุกร์ที่ระดับ 34.10 บ. แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.23 บ. อ่อนค่าจากปิดตลาดเมื่อวันศุกร์ที่ระดับ 34.10 บ. แนะผู้นำเข้าซื้อสกุลเงินต่างประเทศ เพื่อป้องกันความเสี่ยง
10 เม.ย. 2566

TTB,ค่าเงินบาท,ทีเอ็มบีธนชาต,ธนาคารกลางสหรัฐ,เฟด,เงินตราต่างประเทศ,ค่าเงินบาทเช้านี้
ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(10 เม.ย.66) เปิดตลาดที่ 34.23 บาทต่อดอลลาร์ อ่อนค่าจากราคาปิดตลาดในสัปดาห์ก่อน ที่ระดับ 34.10 บาท/ดอลลาร์
โดยค่าเงิน USD เคลื่อนไหวในกรอบแคบ ในช่วงปลายสัปดาห์เนื่องจากวันหยุดทำการของสหรัฐอเมริกา และยุโรป ในวัน Good Friday และเทศกาล Easter Monday ในวันนี้ ตัวเลขการจ้างงานนอกภาคเกษตรเพิ่มขึ้น 236,000 ตำแหน่งในเดือนมี.ค. ใกล้เคียงกับที่นักวิเคราะห์คาดการณ์ ส่วนอัตราการว่างงานลดลงสู่ระดับ 3.5%
ขณะที่พันธบัตรสหรัฐเกิดภาวะ inverted yield curve อีกครั้งในวันศุกร์ ซึ่งเป็นการบ่งชี้ถึงแนวโน้มการเกิดภาวะเศรษฐกิจถดถอย นักลงทุนคาวว่าเฟดอาจจะปรับขึ้นอัตราดอกเบี้ย 0.25% สู่ระดับ 5.00-5.25% ในการประชุมวันที่ 2-3 พ.ค.
โดยตัวเลขเศรษฐกิจสหรัฐฯ ที่ต้องติดตาม ได้แก่ ดัชนีราคาผู้บริโภค ดัชนีราคาผู้ผลิต ยอดค้าปลีก การผลิตภาคอุตสาหกรรมเดือน มี.ค. ดัชนีความเชื่อมั่นผู้บริโภค (เบื้องต้น) เดือน เม.ย
สำหรับปัจจัยด้าน Fund flow ต่อค่าเงินบาท นักลงทุนต่างชาติซื้อหุ้นสุทธิเมื่อวันศุกร์ 592 ล้านบาทและซื้อพันธบัตรสุทธิ 775 ล้านบาท  ตามลำดับ.
คาดการณ์ค่าเงินบาทวันนี้จะมีความผันผวน โดยมีแนวรับระยะสั้นที่  34.00 บาทต่อดอลลาร์ และแนวต้านระยะสั้นที่  34.50 บาทต่อดอลลาร์ แนะนำผู้นำเข้า แนะนำควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน  และกรอบค่าเงินวันนี้ USD/THB 34.00- 34.50 ,EUR/THB 37.20 – 37.70,JPY/THB 0.2570 – 0.2620,BP/THB 42.40 – 42.90,AUD/THB 22.70 – 23.20